《明月湖醉后蔷薇花歌》
唐代·佚名

万朵当轩红灼灼，晚阴照水尘不著。西施醉后情不禁，

侍儿扶不蕊珠阁。柔条嫩蕊轻wV鳃，一低一昂合又开。

深红浅绿状不得，日斜池畔香风来。红能柔，绿能软，

浓淡参差相宛转。舞蝶双双谁唤来，轻绡片片何人剪。

白发使君思帝乡，驱妻领女游花傍。持杯忆著曲江事，

千花万叶垂宫墙。复有同心初上第，日暮华筵移水际。

笙歌日日徵教坊，倾国名倡尽佳丽。我曾此处同诸生，

飞盂落盏纷纵横。将欲得到上天路，刚向直道中行去。

一朝失势当如此，万事如灰壮心死。谁知奏御数万言，

翻割龟符四千里。丈夫达则贤，穷则愚。胡为紫，胡为朱？

莫思身外穷通事，且醉花前一百壶。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。